Diari Oficial de la Generalitat Valenciana


Sumari del DOGV 7447, del 21-01-2015 (2015/309)

Notificació de la sentència dictada en el procediment de guarda i custòdia número 1766/2012.
--------------------------------------------------------------------------------------------

### Dades del document

Número de DOGV
:   7447

Data del DOGV
:   21-01-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/309


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de guarda i custòdia número 1766/2012. [2015/309]  
Alicia Ordeig Rabadán, secretària titular del Jutjat de Primera Instància número 26 de València, mitjançant este edicte faig saber que en les actuacions de família, guarda i custòdia, alimentació fill menor no matrimonial no consensuat número 1766/2012, seguides a instàncies de Lorena Paola Vicente Carballido contra Marcelo Fabián Montero Perovich, en situació de rebel·lia, en les quals en data 19 de setembre de 2014, s'ha dictat la sentència, que té la part dispositiva seguent:  
  
«Dispositiva  
Estime parcialment la demanda plantejada per Lorena-Paola Vicente Carballido contra Marcelo Fabián Montero Perovich, declarat en rebel·lia; ha sigut part el ministeri fiscal, i es procedix a adoptar les mesures definitives següents respecte del fill comú B.:  
1. Ambdós progenitors ostentaran la pàtria potestat sobre el menor, si bé s'atribuïx a la demandant l'exercici en exclusiva de la pàtria potestat i la guàrdia i custòdia del menor.  
2. El pare podrà tindre el menor en la seua companyia els caps de setmana alterns des de les 20.00 hores del divendres, fins a les 20.00 hores del diumenge, i el recollirà i el tornarà en el domicili matern, així com la meitat de les vacacions escolars, i la mare triarà el període els anys parells i el pare els imparells.  
3. El pare haurà d'abonar en concepte de contribució als aliments del menor la quantitat de 180 euros mensuals, quantitat que ingressarà en el compte que designe la demandant, dins dels cinc primers dies de cada mes. La quantitat assenyalada s'actualitzarà anualment d'acord amb les variacions que experimente l'índex de preus al consum que publica l'Institut Nacional d'Estadística i contribuirà als gastos extraordinaris del menor, i abonarà la meitat de què s'acrediten i siguen necessaris o hagen sigut consensuats entre les parts.  
4. Per a viatjar amb el menor fora del territori nacional es requerirà l'autorització prèvia de la mare o, a falta d'això, autorització judicial.  
Tot això sense fer una especial condemna en les costes d'este procediment.  
Contra esta resolució es pot interposar un recurs d'apel·lació, per escrit, en el termini de 20 dies, amb la indicació de la infracció comesa segons el parer de la persona recurrent, i s'acompanyarà un resguard que acredite haver efectuat el depòsit de 50 euros, en el compte de depòsits i consignacions d'este jutjat, obert en el Banco Santander (ES22 4951 9387 07 3790875688; en descripció: 1193-0000-02 € número del procediment amb quatre dígits - dos últims números de l'any), llevat que la persona recurrent tinga concedit el benefici de justícia gratuïta. En cas de no efectuar-se el depòsit serà esmenable el defecte en el termini de dos dies, i no s'admetrà a tràmit en cas de no esmenar-lo.  
Esta és la meua sentència, que pronuncie, mane i firme».  
  
I perquè valga de notificació en forma al demandat, Marcelo Fabián Montero Perovich, en situació de rebel·lia i parador ignorat, expedisc i firme este edicte.   
  
València, 16 de gener de 2015.- La secretària: Alicia Ordeig Rabadán.